# Astroloba spirella

Astroloba spirella (="Astroloba smutsiana" nom. nud.) és una petita planta suculenta del gènere Astroloba, que pertany a la subfamília de les asfodelòidies (Asphodeloideae), dins la família de les asfodelàcies (Asphodelaceae).

## Descripció
### Característiques vegetatives

Astroloba spirella és una petita planta suculenta que en aparença és superficialment molt semblant a Astroloba spiralis, amb les seves fulles afilades i disposades en espiral. Tanmateix, el periant de spiralis està inflat i fortament rugós transversalment. A. Spirella també és una planta més petita i té fulles que de vegades estan ratllades amb ratlles longitudinals prop de les puntes. Es pot distingir del seu parent septentrional, Astroloba pentagona, per les seves fulles punxegudes, amb els àpexs degudament marginats i l'absència de tubercles o estriacions. Les fulles prenen un color marró vermellós al sol.

### Inflorescències i flors

La seva inflorescència sol ser no ramificada i té petites flors color crema i n'apareixen en el seu hàbitat aproximadament, de gener a març, al final de l'estiu sec.

## Distribució i hàbitat

Astroloba spirella creix a la província sud-africana del Cap Occidental i està restringida a una àrea de la secció occidental del Petit Karoo, Sud-àfrica.
En el seu hàbitat es troba a les crestes rocoses d'esquist al Petit Karoo, entre Montagu a l'oest, Barrydale i Ladismith a l'est (on es converteix gradualment en Astroloba spiralis), i just al sud de Laingsburg al nord (on es converteix en Astroloba pentagona).

## Taxonomia

Astroloba spirella va ser descrita per (Haw.) Molteno & Gideon F.Sm. i va ser publicat a Haseltonia 25: 76, a l'any 2018.

### Etimologia

Astroloba: nom genèric que deriva de les paraules gregues astros, "estrella" i lobos, "lòbul".
spirella: epítet llatí que significa "petita espiral" (diminutiu).

### Sinonímia

* Haworthia spirella Haw., Syn. Pl. Succ.: 97 (1812). (Basiònim/Sinònim substituït)
* Aloe spirella (Haw.) Salm-Dyck, Cat. Rais.: 10 (1817).
* Apicra spirella (Haw.) Willd. ex Haw., Suppl. Pl. Succ.: 64 (1819).
* Apicra pentagona var. spirella (Haw.) Baker, J. Linn. Soc., Bot. 18: 217 (1880).
* Astroloba pentagona var. spirella (Haw.) Uitewaal, Succulenta (Netherlands) 28: 54 (1947).
* Haworthia pentagona var. spirella (Haw.) Parr, Bull. African Succ. Pl. Soc. 6: 196 (1971).

## Referències

* 1 2 Jilemicky, Jakub; Molteno, Steven. «Astroloba spirella» (en anglès). [Consulta: 25 maig 2022].
* ↑ Molteno S., Smith G.F. (2019) "The taxonomy and identity of Astroloba spirella (Haw.) Molteno & Gideon F. Sm (Asphodelaceae: Alooideae), a distinctive species from the western Klein Karoo, Western Cape Province, South Africa," Bradleya 37: 97-111, https://doi.org/10.25223/brad.n37.2019.a32
* ↑ «Astroloba-smutsiana».
* ↑ Pandora Roberts Reinecke: Genus Astroloba Uitewaal (Liliaceae). UCT Department of Biological Sciences. 1965.
* ↑ Molteno S., Smith G.F., Figueiredo E. (2018). "A Synopsis of Astroloba Uitewaal (Asphodelaceae: Alooideae): Species, Types, and Infrageneric Classification," Haseltonia 25: 72-83, https://doi.org/10.2985/026.025.0106
* ↑ «Astroloba spirella». Royal Botanic Gardens, Kew. Arxivat de l'original el 2022-05-24. [Consulta: 25 maig 2022].
* ↑ List of descriptive plant epithets
* ↑ «Sinònims d'Astroloba spirella». Royal Botanic Gardens, Kew. Arxivat de l'original el 2022-05-24. [Consulta: 25 maig 2022].